CELEX: 62003TJ0075
Language: el
Date: 2009-09-10
Title: Απόφαση του Πρωτοδικείου (πέμπτο τμήμα) της 10ης Σεπτεμβρίου  2009. # Banco Comercial dos Açores, SA κατά Επιτροπής των Ευρωπαϊκών Κοινοτήτων. # Κρατικές ενισχύσεις - Φορολογικά μέτρα θεσπιζόμενα από οργανισμό περιφερειακής ή τοπικής αυτοδιοικήσεως - Μειώσεις των συντελεστών της φορολογίας εισοδήματος φυσικών και νομικών προσώπων που έχουν τη φορολογική κατοικία τους στις Αζόρες - Απόφαση κρίνουσα ότι το καθεστώς ενισχύσεων είναι εν μέρει ασύμβατο προς την κοινή αγορά και διατάσσουσα την ανάκτηση των ενισχύσεων που χορηγήθηκαν - Προσφυγή ακυρώσεως - Ζήτημα περί του αν η απόφαση αφορά ατομικά την προσφεύγουσα - Παραδεκτό - Έννοια της κρατικής ενισχύσεως - Επιλεκτικός χαρακτήρας - Νόθευση του ανταγωνισμού - Επηρεασμός του εμπορίου μεταξύ κρατών μελών - Ιση μεταχείριση - Δικαιολογημένη εμπιστοσύνη - Ασφάλεια δικαίου. # Υπόθεση T-75/03.

Απόφαση του Πρωτοδικείου (πέμπτο τμήμα) της 10ης Σεπτεμβρίου 2009 – Banco Comercial dos Açores κατά Επιτροπής
      (Υπόθεση T-75/03)
      «Κρατικές ενισχύσεις – Φορολογικά μέτρα θεσπιζόμενα από οργανισμό περιφερειακής ή τοπικής αυτοδιοικήσεως – Μειώσεις των συντελεστών της φορολογίας εισοδήματος φυσικών και νομικών προσώπων που έχουν τη φορολογική κατοικία τους στις
         Αζόρες – Απόφαση κρίνουσα ότι το καθεστώς ενισχύσεων είναι εν μέρει ασύμβατο προς την κοινή αγορά και διατάσσουσα την ανάκτηση των
         ενισχύσεων που χορηγήθηκαν – Προσφυγή ακυρώσεως – Ζήτημα περί του αν η απόφαση αφορά ατομικά την προσφεύγουσα – Παραδεκτό – Έννοια της κρατικής ενισχύσεως – Επιλεκτικός χαρακτήρας – Νόθευση του ανταγωνισμού – Επηρεασμός του εμπορίου μεταξύ κρατών μελών – Ιση μεταχείριση – Δικαιολογημένη εμπιστοσύνη – Ασφάλεια δικαίου»
      
      1.                     Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Απόφαση της Επιτροπής απαγορεύουσα
            τομεακό καθεστώς ενισχύσεων – Προσφυγή επιχειρήσεως δικαιούχου ατομικής ενισχύσεως η οποία χορηγήθηκε βάσει αυτού του καθεστώτος
            και πρέπει να ανακτηθεί – Παραδεκτό (Άρθρο 230, εδ. 4, ΕΚ) (βλ. σκέψεις 38-47)
      2.                     Ενισχύσεις χορηγούμενες από τα κράτη – Έννοια – Επιλεκτικός χαρακτήρας του μέτρου – Φορολογικό μέτρο που θεσπίσθηκε από περιφερειακή
            αρχή – Μειωμένος συντελεστής φορολογίας σε σχέση με τον εθνικό – Κριτήρια εκτιμήσεως (Άρθρο 87 § 1 ΕΚ) (βλ. σκέψεις 74-75)
      3.                     Ενισχύσεις χορηγούμενες από τα κράτη – Επηρεασμός του εμπορίου μεταξύ των κρατών μελών – Νόθευση του ανταγωνισμού – Κριτήρια
            εκτιμήσεως (Άρθρο 87 § 1 ΕΚ) (βλ. σκέψεις 86-87)
      4.                     Ενισχύσεις χορηγούμενες από τα κράτη – Απαγόρευση – Παρεκκλίσεις – Εξουσία εκτιμήσεως της Επιτροπής – Δικαστικός έλεγχος –
            Όρια (Άρθρο 87 § 3 ΕΚ) (βλ. σκέψη 100)
      5.                     Ενισχύσεις χορηγούμενες από τα κράτη – Απόφαση της Επιτροπής – Διάκριση μεταξύ δύο τομέων βάσει των στοιχείων που διαβίβασε
            το οικείο κράτος μέλος – Παραβίαση της αρχής της ίσης μεταχειρίσεως – Δεν υφίσταται (Άρθρο 87 § 3, στοιχείο α΄, ΕΚ) (βλ. σκέψεις
            111-116)
      6.                     Ενισχύσεις χορηγούμενες από τα κράτη – Ανάκτηση παράνομης ενισχύσεως – Ενίσχυση χορηγηθείσα κατά παράβαση των κανόνων διαδικασίας
            του άρθρου 88, παράγραφος 3, ΕΚ – Ενδεχόμενη δικαιολογημένη εμπιστοσύνη των δικαιούχων – Ασφάλεια δικαίου – Προστασία – Προϋποθέσεις
            και όρια (Άρθρο 88 § 3 ΕΚ) (βλ. σκέψεις 124-126)
      Αντικείμενο 
      
         
               Αίτημα ακυρώσεως της τελευταίας περιόδου του άρθρου 1, καθώς και ακυρώσεως των άρθρων 2, 3 και 4 της αποφάσεως 2003/442/ΕΚ
                  της Επιτροπής, της 11ης Δεκεμβρίου 2002, για το τμήμα του καθεστώτος σχετικά με την προσαρμογή του εθνικού φορολογικού συστήματος
                  στις ιδιαιτερότητες της Αυτόνομης Περιφέρειας των Αζορών όσον αφορά την πτυχή που άπτεται της μείωσης του φόρου εισοδήματος
                  (ΕΕ 2003, L 150, σ. 52).
               
            Διατακτικό 
      Το Πρωτοδικείο αποφασίζει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Η Banco Comercial dos Açores, SA φέρει τα έξοδά της, καθώς και αυτά στα οποία υποβλήθηκε η Επιτροπή των Ευρωπαϊκών Κοινοτήτων.
               
            
         
                  3)
               
               
                  
               
               
                  	Η Banco Espírito Santo dos Açores, SA φέρει τα έξοδά της.